**Markus Kojo** (s. 30. maaliskuuta 1994 Noormarkku) on suomalainen jääkiekkopuolustaja, joka pelaa Tšekin toiseksi korkeimmalla sarjatasolla Chance Liga-joukkue VHK Vsetínissä.

Ura
---

### Seuraura

Kojo on Porin Ässien kasvatti. Hän toimi kaudella 2008–2009 seuran C-nuorten varakapteenina ja kaudella 2009–2010 kapteenina. Kojo pelasi jälkimmäisellä kaudella myös Ässien B-nuorissa voittaen kauden päätteeksi SM-pronssia. USHL-joukkue Indiana Ice varasi hänet 86. pelaajana kesällä 2010. Kojo siirtyi Pohjois-Amerikkaan kaudeksi 2010–2011 pelaamaan NAPHL-junioriliigaa Indiana Jr. Iceen, josta hän palasi taas kolmivuotisella SM-liigasopimuksella Ässiin kaudeksi 2011–2012. Elokuussa 2011 Kojo siirtyi try-outille Mestis-joukkue Kajaanin Hokkiin ja antoi näyttöjä mahdollista lainasopimusta varten. Kojo jäi kuitenkin ilman jatkosopimusta ja palasi runsaan viikon koejakson päätteeksi takaisin Ässien vahvuuteen. Hän ei kuitenkaan tehnyt liigadebyyttiään ja pelasi kautensa seuran A- ja B-nuorissa.

Kaudella 2012–2013 Kojo nousi Ässien A-nuorten kapteenistoon. Hän pelasi joukkueessa koko kauden, kuten myös seuraavan kauden 2013–2014, jolloin Kojon runkosarja jäi loukkaantumisten vuoksi kuitenkin vain seitsemän ottelun mittaiseksi. Hän voitti kauden päätteeksi A-nuorten SM-pronssia. Kesällä 2014 Kojo varattiin uudelleen USHL:ään, kun tällä kertaa hänet varasi Sioux City Musketeers 229. pelaajana. Kojo siirtyi joukkueeseen kaudeksi 2014–2015 ja edusti joukkuetta mm. Junior Club World Cupissa voittaen pronssia. Hän jätti Musketeersin kuitenkin ennen ensimmäistäkään runkosarjaottelua ja siirtyi NAHL-junioriliigan Corpus Christi IceRaysiin. Sieltä Kojo jatkoi edelleen kesken kauden Venäjän nuorten sarjaan, MHL:ään pelaamaan itävaltalaiseen RB Hockey Juniorsiin.

Heinäkuussa 2015 Kojo teki 1+1-vuotisen sopimuksen Turun Palloseuran kanssa ja sopi samalla pelaavansa kauden 2015–2016 lainalla Mestis-joukkue TUTO Hockeyssa. Hän pelasi harjoituskaudella pääosin kuitenkin TPS:ssä, jossa Kojo teki miesten pääsarjadebyyttinsä Mestarien liigassa 29. elokuuta 2015 vieraissa saksalaista Düsseldorfer EG:tä vastaan. Hänet merkittiin joukkueen kolmospuolustajapariin Elmeri Erosen viereen. Kojolle merkittiin teholukema –1. Ensimmäisen SM-liigaottelunsa hän sai tililleen 19. syyskuuta 2015 KooKoota vastaan. Kojo merkittiin TPS:n seitsemänneksi puolustajaksi, mutta hän jäi kuitenkin ilman peliaikaa. Seuraavan kerran Kojo esiintyi TPS:n liigakokoonpanossa 10. joulukuuta 2015 vieraissa Helsingin IFK:ta vastaan. Hänet merkittiin joukkueen kolmospuolustajapariin Elmeri Erosen viereen. Kojo sai jääaikaa 13.45 minuuttia. Hän sai myös yhden kahden minuutin jäähyn poikittaisesta mailasta juuri ottelun loputtua.

Marraskuussa 2015 Kojon lainaseura vaihtui TUTOsta Savonlinnan Pallokerhoon hänen jäätyään TUTOssa vähälle peliajalle. 13. lokakuuta 2015 ottelussa Kajaanin Hokkia vastaan SaPKo peluutti häntä edustuskelvottomana, sillä seura ei ollut epähuomiossa huomioinut Kojon "kymppitilin" täyttymistä. SaPKo tuomittiin häviämään 0–4-tappioon päättynyt ottelu lukemin 0–5 ja seura tuomittiin myös 200 euron sakkorangaistukseen. Kojolle puolestaan tuomittiin aiempaan yhden ottelun pelikieltoon toinen ottelu lisää ja myös SaPKon joukkueenjohtaja Pekka Linden tuomittiin kahden ottelun toimitsijakieltoon edustuskelvottoman pelaajan hyväksymisestä kokoonpanoon. Kojo pelasi Mestiksessä yhteensä 25 runkosarjaottelua tehopistein 1+3=4. Hän nousi kevätkaudella TPS:n vakiokokoonpanoon loukkaantumisten myötä. Kojo pelasi joukkueessa kauden aikana 22 runkosarja-, neljä playoff- ja kolme CHL-ottelua ilman tehopisteitä. Toukokuussa 2016 TPS käytti hänen sopimuksessaan olleen option ja teki vuoden mittaisen jatkosopimuksen Kojon kanssa.

Alkukaudella 2016–2017 Kojo pelasi TPS:ssä 14 runkosarja- ja neljä CHL-ottelua ilman tehopisteitä. Hän pelasi ison osan alkukaudesta myös lainalla SaPKossa. Helmikuussa 2017 TPS lainasi Kojon kahdeksi viikoksi Saimaan Palloon paikkaamaan loukkaantumisia, jonka jälkeen siirtotakarajalla TPS lainasi hänet ja Teemu Lämsän SM-liigassa viimeisenä olleeseen SaiPaan loppukaudeksi. Vastaavasti SaiPa vuokrasi TPS:ään Curtis Hamiltonin ja Per Savilahti-Naganderin. Kojo pelasi SaiPassa vain seitsemän ottelua, kunnes hänen kautensa päättyi loukkaantumiseen.

Kaudeksi 2017–2018 Kojo teki SaiPan kanssa uuden, vuoden mittaisen sopimuksen. Hän teki liigauransa avausmaalin ja kauden ainoaksi jääneen tehopisteensä 13. syyskuuta 2017 vieraissa Tampereen Ilvestä vastaan. Kojon kausi päättyi loukkaantumiseen 32 ottelun jälkeen tammikuussa 2018. Saman vuoden huhtikuussa hän teki vuoden mittaisen jatkosopimuksen SaiPan kanssa. Kojo sijoittui kaudella 2018–2019 105 minuutillaan koko SM-liigan jäähypörssissä kolmanneksi. Huhtikuussa 2019 hän teki SaiPan kanssa kaksivuotisen jatkosopimuksen. Kaudella 2019–2020 Kojo teki SM-liigan yhden kauden piste-ennätyksensä tehoilla 1+7=8. Hän voitti myös SaiPan sisäisen tehotilaston lukemalla +3, millä Kojo oli koko kauden pelanneista joukkueen ainoana pelaajana plussalla. Kaudeksi 2020–2021 hänet nimettiin SaiPan varakapteeniksi. Kojo sijoittui 82 minuutillaan SM-liigan jäähypörssissä kuudenneksi.

Kaudeksi 2021–2022 Kojo siirtyi vuoden mittaisella sopimuksella Saksan DEL-liigan nousijajoukkue Bietigheim Steelersiin. Lokakuussa 2022 hän siirtyi loppukauden 2022–2023 kattavalla sopimuksella Slovakian Extraligan HC Banská Bystricaan. Joukkuetta valmentaa suomalainen Antti Karhula.

### Maajoukkueura

Kojo pelasi World U-17 Hockey Challengessa vuonna 2011. Hän on toiminut myös Suomen alle 16-vuotiaiden maajoukkueen kapteenina. Yhteensä Kojo on pelannut 26 poikien maaottelua.

Pelityyli
---------

Jatkoaika.com -sivuston mukaan isokokoinen Kojo on pelityyliltään peruspuolustaja, joka on vahva kamppailutilanteissa ja pelaa hyvin aggressiivisesti.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2011–2012 | Ässät | A-SM | 36 | 0 | 6 | 6 | 42 | 5 | 0 | 2 | 2 | 2 |
| 2012–2013 | Ässät | A-SM | 47 | 1 | 5 | 6 | 76 | – | – | – | – | – |
| 2013–2014 | Ässät | A-SM | 7 | 0 | 3 | 3 | 6 | 11 | 1 | 2 | 3 | 18 |
| 2014–2015 | Corpus Christi IceRays | NAHL | 9 | 0 | 0 | 0 | 22 | – | – | – | – | – |
|  | RB Hockey Juniors | MHL | 20 | 0 | 2 | 2 | 67 | – | – | – | – | – |
| 2015–2016 | TPS | SM-liiga | 22 | 0 | 0 | 0 | 41 | 4 | 0 | 0 | 0 | 0 |
|  | TUTO Hockey | Mestis | 14 | 0 | 2 | 2 | 45 | – | – | – | – | – |
|  | SaPKo | Mestis | 10 | 1 | 1 | 2 | 34 | – | – | – | – | – |
| 2016–2017 | TPS | SM-liiga | 14 | 0 | 0 | 0 | 8 | – | – | – | – | – |
|  | SaPKo | Mestis | 15 | 0 | 2 | 2 | 32 | – | – | – | – | – |
|  | SaiPa | SM-liiga | 7 | 0 | 1 | 1 | 6 | – | – | – | – | – |
| 2017–2018 | SaiPa | SM-liiga | 32 | 1 | 0 | 1 | 40 | – | – | – | – | – |
| 2018–2019 | SaiPa | SM-liiga | 53 | 1 | 6 | 7 | 105 | 3 | 0 | 0 | 0 | 2 |
| 2019–2020 | SaiPa | SM-liiga | 41 | 1 | 7 | 8 | 66 | – | – | – | – | – |
| 2020–2021 | SaiPa | SM-liiga | 50 | 0 | 5 | 5 | 82 | – | – | – | – | – |
| 2021–2022 | Bietigheim Steelers | DEL | 49 | 0 | 4 | 4 | 31 | – | – | – | – | – |
| 2022–2023 | HC Banská Bystrica | SloEL | 38 | 1 | 3 | 4 | 42 | 5 | 0 | 1 | 1 | 52 |
| 6 kautta | yhteensä | SM-liiga | 219 | 3 | 19 | 22 | 348 | 7 | 0 | 0 | 0 | 2 |
| 1 kausi | yhteensä | DEL | 49 | 0 | 4 | 4 | 31 | – | – | – | – | – |
| 2 kautta | yhteensä | Mestis | 39 | 1 | 5 | 6 | 111 | – | – | – | – | – |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Markus Kojo**.
* Markus Kojo The Internet Hockey Databasessa (englanniksi)
* Markus Kojo Eurohockey-sivustolla (englanniksi)
* Markus Kojo *Elite Prospects*. Everysport Media Group AB.  (englanniksi)

### Viitteet

1. 1 2  Tilastot *liiga.fi*. Jääkiekon SM-liiga Oy. Viitattu 14.4.2020.
2. 1 2 3 4 5  Markus Kojo *Elite Prospects*. Everysport Media Group AB.  (englanniksi)
3. ↑  Hokin testissä neljä puolustajaa *Jatkoaika.com*.  9.8.2011. Jatkoaika ry. Viitattu 6.9.2015.
4. ↑  Kojo palasi Poriin *Jatkoaika.com*.  17.8.2011. Jatkoaika ry. Viitattu 6.9.2015.
5. ↑  Seppänen, Antti: USHL: Seuraa näitä nuoria Leijona-nimiä *Leijonat.fi*.  25.9.2014. Suomen Jääkiekkoliitto – Finlands Ishockeyförbund ry. Viitattu 6.9.2015.
6. ↑  TPS:lle kokenut paluumuuttaja - Kallio palaa Turkuun *Jatkoaika.com*.  22.7.2015. Jatkoaika ry. Viitattu 6.9.2015.
7. ↑  Matches *championshockeyleague.com*.  29.8.2015. Champions Hockey League (CHL) AG. Viitattu 6.9.2015. (englanniksi)
8. ↑  Leppäsyrjä, Jussi: Perrin jatkaa Spinan ja Ahtolan kanssa *ts.fi*.  29.8.2015. DÜSSELDORF:  Turun Sanomat. Viitattu 27.9.2020.
9. ↑  Matches *championshockeyleague.com*.  29.8.2015. Champions Hockey League (CHL) AG. Viitattu 6.9.2015. (englanniksi)
10. ↑  Kokoonpanot *liiga.fi*.  19.9.2015. Jääkiekon SM-liiga. Viitattu 14.4.2020.
11. ↑  Ottelutilastot *liiga.fi*.  19.9.2015. Jääkiekon SM-liiga. Viitattu 12.12.2015.
12. ↑  Kokoonpanot *liiga.fi*.  10.12.2015. Jääkiekon SM-liiga. Viitattu 14.4.2020.
13. ↑  Ottelutilastot *liiga.fi*.  10.12.2015. Jääkiekon SM-liiga. Viitattu 12.12.2015.
14. ↑  Otteluseuranta *liiga.fi*.  10.12.2015. Jääkiekon SM-liiga. Viitattu 12.12.2015.
15. ↑  Kojo ja Lämsä lähtevät Savonlinnaan *tutohockey.fi*.  10.11.2015. TUTO Hockey Oy. Viitattu 12.12.2015.
16. ↑  Mestiksessä peluutettiin edustuskelvotonta pelaajaa *Jatkoaika.com*.  17.10.2015. Jatkoaika ry. Viitattu 12.12.2015.
17. ↑  TPS:lle iso rypäs sopimuksia - Heikkinen vahvistamaan takalinjoja *Jatkoaika.com*.  18.5.2016. Jatkoaika ry. Viitattu 18.5.2016.
18. ↑  Kojo paikkaamaan SaiPan puolustusta *Jatkoaika.com*.  2.2.2017. Jatkoaika ry. Viitattu 17.2.2017.
19. ↑  TPS tyhjentää SaiPan pajatsoa *Jatkoaika.com*.  15.2.2017. Jatkoaika ry. Viitattu 17.2.2017.
20. ↑  Joukkueen terveystilanne viikolla 9/2017 *saipa.fi*.  27.2.2017. Liiga-SaiPa. Viitattu 14.3.2017.
21. ↑  Kojo jatkosopimukseen SaiPan kanssa *Jatkoaika.com*.  24.4.2017. Jatkoaika ry. Viitattu 25.4.2017.
22. ↑  Otteluseuranta *liiga.fi*.  13.9.2017. Jääkiekon SM-liiga. Viitattu 13.9.2017.
23. ↑  Joukkueen terveystilanne viikolla 8/2018 *saipa.fi*.  23.2.2018. Liiga-SaiPa. Viitattu 3.4.2018.
24. ↑  SaiPalle kuusi jatkosopimusta - kolme ulkomaalaishyökkääjää pysyy Lappeenrannassa *Jatkoaika.com*.  10.4.2018. Jatkoaika ry. Viitattu 10.4.2018.
25. ↑  Elite Prospects - Liiga Stats 2018-2019 *eliteprospects.com*. Everysport Media Group AB. Viitattu 31.3.2019. (englanniksi)
26. ↑  Seppä, Lassi: SaiPa solmi lukuisia jatkosopimuksia *Jatkoaika.com*.  3.4.2019. Jatkoaika ry. Viitattu 3.4.2019.
27. ↑  Elite Prospects - SaiPa *eliteprospects.com*. Everysport Media Group AB. Viitattu 14.4.2020. (englanniksi)
28. ↑  Jarno Koskirannasta SaiPan Kapteeni *saipa.fi*.  24.9.2020. Liiga-SaiPa. Viitattu 27.9.2020.
29. ↑  Elite Prospects - Liiga Stats 2020-2021 *eliteprospects.com*. Everysport Media Group AB. Viitattu 31.3.2019. (englanniksi)
30. ↑  Koski, Matti: Markus Kojo vaihtaa Suomen Saksaan − uusi paikka löytyi DEL-nousijan riveistä *Jatkoaika.com*.  1.8.2021. Jatkoaika ry. Viitattu 1.8.2021.
31. ↑  Alatalo, Joni: Entinen Liiga-puolustaja jatkaa uraansa tälläkin kaudella ulkomailla – uusi seura löytyi *suomikiekko.com*.  24.10.2022. Nordic Sport Media. Viitattu 24.10.2022.
32. ↑  Markus Kojo *Jatkoaika.com*. Jatkoaika ry. Viitattu 3.4.2018.